ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
48வது இந்திய சர்வதேசத் திரைப்பட விழாவில் இந்திய பனோரமா பிரிவை மெகா ஸ்டார் ஸ்ரீதேவி தொடங்கி வைத்தார்
இந்திய திரைப்படத் துறையில் இந்த ஆண்டு தனது 50 ஆண்டைக் கொண்டாடும் மெகா ஸ்டார் ஸ்ரீதேவி, 48வது இந்திய சர்வதேசத் திரைப்பட விழாவில் இந்திய பனோரமா பிரிவை தொடங்கி வைத்தார்.
நவம்பர் 21 ஆம் தேதி நடைபெற்ற தொடக்க விழாவில், IFFI-யின் அதிகாரப்பூர்வ தேர்வுகளான 26 feature & 16 non-feature திரைப்படங்கள் இந்திய பனோரமா 2017 பிரிவின் கீழ் இடம் பெறுவது குறித்த பட்டியல் ரசிகர்களுக்கு அறிமுகம் செய்யப்பட்டது.
விழாவின் தொடக்க நிகழ்வில் தனது வருகையைப் பதிவு செய்த ஸ்ரீதேவி, பெயர் பெற்ற மற்றும் வளரும் திரைப்படத் தயாரிப்பாளர்களுக்குப் பாராட்டு தெரிவித்தார். இந்திய பனோரமா 2017-ல் பங்கேற்பதற்கான சான்றிதழ்களை அவர்களுக்கு ஸ்ரீதேவி வழங்கினார்.
திரைப்பட விழா பற்றிப் பேசிய ஸ்ரீதேவி, ``இந்திய பனோரமாக தொடக்க நிகழ்ச்சியில் உங்களுடன் கலந்து கொள்வது எனக்குக் கிடைத்த கவுரமாகக் கருதுகிறேன். இந்திய சர்வதேசத் திரைப்பட விழாவில் மிகவும் கிளர்ச்சியூட்டுகிற பிரிவுகளில் ஒன்றாக இது இருக்கும். பல்வேறு பகுதிகளில் இருந்து feature மற்றும் non-feature பிரிவில் பல்வேறு மொழிகளில் திரைப்படங்கள் தேர்வு செய்யப்பட்டுள்ள சிறப்புத் தேர்வாக இந்திய பனோரமா 2017 இருக்கிறது. இந்திய பனோரமாவுக்கான திரைப்படங்கள் சிறந்த நடுவர்களால் தேர்வு செய்யப் பட்டிருக்கின்றன. கடந்த ஐம்பது ஆண்டுகளில் பல்வேறு துறைகளில் பணியாற்றி இருக்கிறேன். இந்தப் பிரிவு எனக்கு ஆர்வம் தரக்கூடிய விஷயமாக இருக்கிறது. இந்திய பனோரமா 2017-ஐ அதிகாரப்பூர்வமாக தொடங்கி வைப்பதில் எனக்கு மகிழ்ச்சி'' என்று கூறினார்.
``இந்திய பனோரமா நிகழ்ச்சியில் உங்களுடன் பங்கேற்றிருப்பதில் மிகுந்த மகிழ்ச்சி. IFFI-ன் ஒருங்கிணைந்த பகுதியாக இது இருக்கிறது. திரைப்படம் மற்றும் அழகுணர்ச்சிகளை வெளிக்காட்டும் feature மற்றும் non-feature திரைப்படங்களைத் தேர்வு செய்வதும், இந்தியா மற்றும் வெளிநாடுகளில் திரைப்படங்களை ஊக்குவிப்பதும், இருதரப்பு கலாச்சார பரிமாற்றத் திட்டங்கள் மற்றும் பிற விஷயங்களை ஊக்குவிப்பதும் இதன் நோக்கம். கடந்த காலங்களில் திரைப்படத் துறையில் சிறந்த விஷயங்களுடன் தொடர்பு கொண்டதாக இந்திய பனோரமாக இருந்திருக்கிறது. இந்த ஆண்டும் அதற்கு விதிவிலக்காக இருக்காது என்று தெரிவிப்பதில் பெருமை அடைகிறேன்'' என்று IFFI விழா இயக்குநர் சுனித் டாண்டன் குறிப்பிட்டார்.
IFFI-யின் 48வது விழா 2017 நவம்பர் 20 முதல் 28 ஆம் தேதி வரையில் கடற்கரை மாநிலமான கோவாவில் நடைபெறுகிறது.
தொலைதொடர்பு மற்றும் தகவல் தொழில்நுட்ப அமைச்சகம்
5-ஜி தொலைத்தொடர்பு சேவை தொடங்கியது
நாடு முழுவதும் 14 மாநிலங்கள் மற்றும் யூனியன் பிரதேசங்களில் உள்ள 50 நகரங்களில் இதுவரை 5-ஜி தொலைத்தொடர்பு சேவை வழங்கப்பட்டுள்ளது. கடந்த 2022, அக்டோபர் 1-ம் தேதி முதல் 5-ஜி தொலைத்தொடர்பு சேவையை, தொலைத்தொடர்பு நிறுவனங்கள் வழங்கி வருகின்றன. கடந்த 2022 நவம்பர் 26-ம் தேதி வரை 14 மாநிலங்கள் மற்றும் யூனியன் பிரதேசங்களின் 50 நகரங்களில் இந்த சேவை வழங்கப்பட்டிருக்கிறது. அதிவேக தொலைத்தொடர்பு சேவையை வழங்க ஏதுவாக மத்திய அரசு பின்வரும் கொள்கை நடவடிக்கைகளை முன்னிறுத்தி வருகிறது.
- செல்ஃபோன் தொலைத்தொடர்பு சேவையை தங்கு தடையின்றி வழங்க ஏலம் மூலம் அலைவரிசை ஒதுக்கீடு
- அலைவரிசை பங்கீடு மற்றும் வணிகத்திற்கு அனுமதி
- அலைவரிசை பங்கீட்டிற்கான கூடுதல் அலைவரிசை பயன்பாடு கட்டணம் 0.5 சதவீதம் நீக்கம்
- தொலைத்தொடர்பு சேவை நிறுவனங்கள் உள்கட்டமைப்பு வசதிகளை மேம்படுத்திக் கொள்ள அனுமதி
மாநிலங்களவையில் எழுப்பப்பட்ட கேள்விக்கு மத்திய தொலைத் தொடர்புத் துறை இணை அமைச்சர் திரு தேவுசின் சவ்ஹான் அளித்துள்ள எழுத்துபூர்வ பதிலில் இதனைத் தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஆந்திர பிரதேசத்தில் 16 தேசிய நெடுஞ்சாலை திட்டங்களுக்கு மத்தியமைச்சர் திரு. நிதின் கட்கரி நாளை அடிக்கல்
ஆந்திர பிரதேசத்தின் 16 தேசிய நெடுஞ்சாலை திட்டங்களை மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு. நிதின் கட்கரி நாளை அடிக்கல் நாட்டி தொடங்கி வைக்கிறார். இத்திட்டங்களில் கீழ், ஆந்திராவில் பல்வேறு இடங்களில் மொத்தம் 1411 கி.மீ தூரத்துக்கு நெடுஞ்சாலைகள் ரூ.15,592 கோடி செலவில் மேற்கொள்ளப்படுகிறது.
இந்நிகழ்ச்சிக்கு ஆந்திர பிரதேச முதல்வர் திரு.ஒய்.எஸ்.ஜெகன் மோகன் ரெட்டி தலைமை தாங்குகிறார். மத்திய இணை அமைச்சர்கள் டாக்டர் வி.கே.சிங் மற்றும் திரு கிஷன் ரெட்டி மற்றும் ஆந்திர பிரதேச அமைச்சர்கள், எம்.பி.க்கள், எம்.எல்.ஏ.க்கள், மத்திய, மாநில அதிகாரிகள் கலந்து கொள்கின்றனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1664791
பாதுகாப்பு அமைச்சகம்
இந்திய கடற்படை கப்பல் தாரிணி நியூசிலாந்திலிருந்து புறப்பட்டது
கடற்படைக் கப்பலான ஐ.என்.எஸ்.வி தாரிணி நேற்று  காலை நியூசிலாந்து நாட்டிலுள்ள லைட்டெல்டன் துறைமுகத்திலிருந்து ஃபால்க்லாந்து தீவுகளில் உள்ள ஸ்டான்லி துறைமுகத்துக்குப் புறப்பட்டுச் சென்றது. உலகைச் சுற்றி வரும் பயணத்தின் இரண்டாம் கட்டத்தை நிறைவு செய்த பின்னர் கடந்த 29.11.2017 அன்று ஐ.என்.எஸ்.வி தாரிணி கப்பல் லைட்டெல்டன் துறைமுகத்திற்கு வந்து சேர்ந்தது. உலகைச் சுற்றி வரும் இந்த வரலாற்று சிறப்புமிக்க பயணத்தை மேற்கொண்டுள்ள ஐ.என்.எஸ்.வி தாரிணி கப்பலில் உள்ள அனைத்து பணியாளர்களும் பெண்கள் என்பது குறிப்பிடத்தக்கது. லெப்டினண்ட் கமாண்டர் வர்திகா ஜோஷி தலைமையிலான இந்தக் குழுவில் லெப்டிணன்ட் கமாண்டர்கள் பிரதிபா ஜாம்வால், பி.ஸ்வாதி மற்றும் லெப்டிணன்ட்கள் எஸ்.விஜயா தேவி, பி.ஐஸ்வர்யா, பாயல் குப்தா ஆகியோர் இடம்பெற்றுள்ளனர்.
லைட்டெல்டன் துறைமுகத்தில் ஐ.என்.எஸ்.வி தாரிணி கப்பலில் வந்த குழுவினரை 29.11.2017 அன்று கிறைஸ்ட்சர்ச் மாநகரத் துணை மேயர் திரு.ஆண்ட்ரூ டர்னர் வரவேற்றார். அப்பகுதியைச் சேர்ந்த மாவோரி சமுதாய மக்களால், பாரம்பரிய மாவோரி கலாச்சார முறைப்படியும் வரவேற்பு அளிக்கப்பட்டது.
குழுவினரை வரவேற்பதற்காக கிறைஸ்ட்சர்ச் மத்திய தொகுதியின் நாடாளுமன்ற உறுப்பினரான மாண்புமிகு டங்கன் வெப் –ம் ஐ.என்.எஸ்.வி தாரிணி கப்பலுக்கு வருகை தந்தார். லைட்டெல்டன் துறைமுகத்தில் தங்கி இருந்த போது கிறைஸ்ட்சர்ச் நகர மேயர் திருமதி. லியான் டான்ல்சியேல் அவர்களைச் சந்தித்து பேசியது உள்ளிட்ட பல்வேறு நிகழ்ச்சிகளில் ஐ.என்.எஸ்.வி தாரிணி குழு கலந்து கொண்டது. நியூசிலாந்து நாட்டின் தேசிய மகளிர் குழு ஐ.என்.எஸ்.வி தாரிணி கப்பல் குழுவுடனான கலந்துரையாடலை நடத்தியது.
30.11.2017 அன்று இந்தியத் தூதரகத்தின் சார்பில் அளிக்கப்பட்ட வரவேற்பு நிகழ்ச்சியில் பல்வேறு தரப்பினருடன் உரையாடும் வாய்ப்பு ஐ.என்.எஸ்.வி தாரிணி குழுவினருக்கு கிடைத்தது. இந்த வரவேற்பு நிகழ்ச்சியில் நாடாளுமன்ற உறுப்பினர்கள், அரசு அதிகாரிகள், தொழிலதிபர்கள், கல்வியாளர்கள், இந்திய சமுதாயத் தலைவர்கள், பத்திரிகையாளர்கள் உள்ளிட்ட நூற்றுக்கும் மேற்பட்ட தகைசால் விருந்தினர்கள் கலந்து கொண்டனர்.
லைட்டெல்டன் துறைமுகத்தில் நிறுத்தி வைக்கப்பட்டிருந்த ஐ.என்.எஸ்.வி தாரிணி கப்பலைக் கடந்த 03.12.2017 அன்று பொதுமக்கள் பார்வையிட அனுமதிக்கப்பட்டது. பல்வேறு தரப்பிலிருந்தும் சுமார் 200 பார்வையாளர்கள் கப்பலுக்கு வருகை தந்து அதன் பணியாளர்களுடன் உரையாடி மகிழ்ந்தனர். ‘சாந்தா பரேடு’ என்றழைக்கப்படும் பாரம்பரிய விழாக்கால அணிவகுப்பு மரியாதையின் போது கப்பல் பணியாளர்களுக்கு கிறைஸ்ட்சர்ச் நகரத்தின் சார்பில் வரவேற்பு அளிக்கப்பட்டது. தொடர்ந்து 05.12.2017 அன்று பிரப்லேட்டன் பள்ளியில் ஐ.என்.எஸ்.வி தாரிணி கப்பல் குழுவினர் நடத்திய விளக்கவுரை மற்றும் கலந்துரையாடல் நிகழ்ச்சியில் இருநூறுக்கும் மேற்பட்ட பள்ளிக் குழந்தைகள் கலந்து கொண்டனர்.
கேண்டர்பரி கடற்படைப் படகு குழாம், ஆரா நிறுவனம் ஆகியவற்றையும் கப்பல் குழு பார்வையிட்டது. அங்கு நடைபெற்ற நிகழ்ச்சியில் நவிகா சாகர் ‘பரிக்கிரமா’ என்ற தலைப்பில் தாங்கள் மேற்கொண்டுள்ள பயணம் குறித்து பார்வையாளர்களுக்கு குழுவினர் விளக்கினார்கள். கிறைஸ்ட்சர்ச் நகருக்கு அருகிலுள்ள ஹான்மர் ஹாட் ஸ்பிரிங்ஸ், அகரோவா நகரிலுள்ள பிரெஞ்ச் துறைமுகம் உள்ளிட்ட சில சுற்றுலாத் தலங்களுக்கும் கப்பல் குழுவினர் சென்று வந்தனர்.
ஐ.என்.எஸ்.வி தாரிணி கப்பலின் லைட்டெல்டன் துறைமுக வருகை குறித்து நியுசிலாந்து நாட்டின் அச்சு ஊடகங்கள், காட்சி ஊடகங்கள் மற்றும் பிற ஊடகங்களிலும் பெரிய அளவில் செய்திகள் வெளியிடப்பட்டிருந்தன.
(Visitor Counter : 110
நிதி அமைச்சகம்
குஜராத்தில் வருமான வரித்துறை சோதனை
ரசாயனங்கள் உற்பத்தி மற்றும் ரியல் எஸ்டேட் தொழிலில் ஈடுபட்டுள்ள முக்கிய குழுமம் ஒன்றில் 2021 நவம்பர் 18 அன்று வருமான வரித்துறையினர் சோதனை மற்றும் பறிமுதல் நடவடிக்கையை மேற்கொண்டனர்.
குஜராத்தில் உள்ள வாபி மற்றும் சரிகம், சில்வாசா மற்றும் மும்பையில் உள்ள 20-க்கும் மேற்பட்ட இடங்களில் இந்த தேடுதல் நடவடிக்கை மேற்கொள்ளப்பட்டது.
குழுமத்தின் கணக்கில் காட்டப்படாத வருமானம் மற்றும் சொத்துக்களில் அதன் முதலீடு ஆகியவற்றைக் காட்டும் ஆவணங்கள், டைரி குறிப்புகள் மற்றும் டிஜிட்டல் தரவுகள் ஏராளமாக கண்டுபிடிக்கப்பட்டு கைப்பற்றப்பட்டுள்ளன.
உற்பத்தியை குறைவாக காட்டுதல், போலியான கொள்முதல் விலைப்பட்டியல்களைப் பயன்படுத்துதல், முறைகேடாக ஜிஎஸ்டி கடனைப் பெறுதல், போலி கமிஷன் செலவினங்களைக் கோருதல் போன்ற பல்வேறு வழிமுறைகளை பின்பற்றுவதன் மூலம் வரி ஏய்ப்பு செய்ததை ஆதாரங்கள் தெளிவாகக் குறிப்பிடுகின்றன.
அசையா சொத்துக்களில் முதலீடு செய்த பணப் பரிவர்த்தனைகள் மற்றும் ரொக்கக் கடன்கள் பற்றிய ஆவணங்களும் சோதனை நடவடிக்கையின் போது கைப்பற்றப்பட்டுள்ளன.
கணக்கில் வராத சுமார் ரூ. 2.5 கோடி மற்றும் ரூ. 1 கோடி மதிப்பிலான நகைகள் கைபற்றப்பட்டு, 16 வங்கி லாக்கர்கள் கட்டுப்பாட்டுக்குள் கொண்டுவரப்பட்டுள்ளன.
சோதனையின் போது கண்டுபிடிக்கப்பட்ட ஆவணங்கள்/ஆதாரங்களின் முதற்கட்ட ஆய்வில், கணக்கில் வராத வருமானம் ரூ.100 கோடிக்கு மேல் இருக்கும் என மதிப்பிடப்பட்டுள்ளது. மேற்கொண்டு விசாரணைகள் நடைபெற்று வருகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1773636
பெண்கள் மற்றும் குழந்தை நலன் அமைச்சகம்
புகையிலைப் பொருட்களால் ஏற்படும் தீங்குகளிலிருந்து பள்ளி செல்லும் குழந்தைகளைப் பாதுகாக்க அரசு எடுத்த நடவடிக்கைகள்
மத்திய சுகாதாரம் மற்றும் குடும்பநல அமைச்சகத்திடம் இருந்து பெறப்பட்ட தகவல்களின்படி, புகையிலை பொருட்களால் ஏற்படும் தீங்குகளிலிருந்து பள்ளி செல்லும் குழந்தைகளைப் பாதுகாக்க அரசு பல்வேறு நடவடிக்கைகளை எடுத்துள்ளது. 18 வயதிற்கு உட்பட்ட நபர்களுக்குப் புகையிலைப் பொருட்களை விற்பனை செய்வதற்கு பல்வேறு சட்டவிதிகள்படி தடை உள்ளது. மேலும் எந்தவொரு கல்வி நிறுவனத்திலிருந்தும் முந்நூறு அடி சுற்றளவில் புகையிலைப் பொருட்களை விற்பனை செய்ய வும் தடை விதிக்கப்பட்டுள்ளது.
புகையிலை இல்லாத கல்வி நிறுவனங்களுக்கான வழிகாட்டு நெறிமுறைகளை செயல்படுத்த மத்திய சுகாதாரம் மற்றும் குடும்பநல அமைச்சகத்துடன் இனைந்து மாநில கல்வித் துறைகள் பயனுள்ள நடவடிக்கைகளை எடுத்து வருகின்றன. புகையிலை பயன்பாட்டால் உடல்நலத்தில் ஏற்படும் பாதகமான விளைவுகள் குறித்து தொடர்ச்சியான விழிப்புணர்வு பிரச்சாரம் மேற்கொள்ளப்படுகிறது. பொதுசுகாதாரம் என்பது மாநில அரசு சம்பந்தப்பட்டதாகும். இச்சட்டத்தை நடைமுறைப்படுத்துவதற்கான முதன்மைப் பொறுப்பு மாநில அரசுகளிடம் உள்ளது.
கல்வி அமைச்சகத்தின் பள்ளிக் கல்வித் துறையிலிருந்து பெறப்பட்ட தகவல்களின்படி, புகையிலை இல்லா கல்வி நிறுவனங்களுக்கான வழிகாட்டுதல்கள் அனைத்து மாநிலங்கள் / யூனியன் பிரதேசங்களுக்கு பள்ளிக் கல்வி மற்றும் எழுத்தறிவுத் துறையால் 17.09.2019 தேதியிட்ட கடிதத்தின் மூலம் அனுப்பப்பட்டன. மேலும் 18.12.2020, 08.01.2021 மற்றும் 07.07.2020 தேதியிட்ட கடிதங்களில் மீண்டும் வலியுறுத்தப்பட்டன.
ஆயுஷ்மான் பாரத் திட்டத்தின் கீழ் பள்ளி சுகாதாரம் மற்றும் நல்வாழ்வு திட்டத்தின் கீழ், புகையிலை, போதைப்பொருள் மற்றும் போதைப்பொருள் பயன்பாடு தொடர்பான பிரச்சினைகள் குறித்த விழிப்புணர்வை ஏற்படுத்துவதற்காக பள்ளி மாணவர்களுக்கு சிறப்பு வகுப்புகள்நடத்தப்படுகின்றன. மேலும், நாட்டுப்புற நடனம், சுவரொட்டி தயாரித்தல், ஆக்கபூர்வமான எழுத்து, விவாதம், கலந்துரையாடல் மற்றும் திறன் வளர்ப்பு நடவடிக்கைகள் மேற்கொள்ளப்படுகின்றன. மத்திய இடைநிலைக் கல்வி வாரியம்  அதனுடன் இணைக்கப்பட்ட பள்ளிகளில் பாடத்திட்டத்தின் ஒரு பகுதியாக வாழ்க்கைத் திறன் கல்வியை அறிமுகப்படுத்தியுள்ளது. வாழ்க்கை திறன்கள் புகையிலை மற்றும் பிற போதைப் பொருட்களைத் தவிர்க்க மாணவர்களுக்கு உதவுகின்றன.
மேலும், அரசுப் பள்ளிகள், அரசு உதவி பெறும் பள்ளிகள் மற்றும் தனியார் பள்ளிகளில் பயிலும் குழந்தைகளின் பாதுகாப்பை உறுதி செய்வதில் பள்ளி நிர்வாகம், பல்வேறு தரப்பினர் மற்றும் பல்வேறு துறைகளின் பொறுப்பை நிர்ணயிப்பதற்கான விதிகள் இத்துறையால் உருவாக்கப்பட்ட 'பள்ளி பாதுகாப்பு மற்றும் பாதுகாப்பு குறித்த வழிகாட்டுதல்களில்' உள்ளன. இந்த வழிகாட்டுதல்கள் பள்ளி வளாகத்தில் இருந்து 100 கஜங்களுக்குள் புகையிலை அல்லது வேறு ஏதேனும் போதைப் பொருட்கள் விற்பனை செய்யப்படுவது கண்டறியப்பட்டால் தேவையான நடவடிக்கை எடுப்பதில் பள்ளி / பள்ளி நிர்வாகத்தின் பங்கு மற்றும் பொறுப்பு ஆகியவை அடங்கும்.
இத்தகவலை மத்திய மகளிர் மற்றும் குழந்தைகள் மேம்பாட்டுத் துறை அமைச்சர் ஸ்மிருதி இரானி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
புவி அறிவியல் அமைச்சகம்
குஜராத் மாநிலம், கொங்கன் மற்றும் கோவா , மத்தியப்பிரதேசத்தில் ஆகஸ்ட் 6 வரை கனமழை பெய்யக் கூடும்
இந்திய வானிலை ஆராய்ச்சித் துறையின், தேசிய வானிலை கணிப்பு மையம் / பிராந்திய வானிலை ஆராய்ச்சி மையம் தெரிவித்துள்ளதாவது:
வடக்கு ஒடிசா மற்றும் அதை ஒட்டியிருக்கும் மேற்கு வங்க கங்கைக் கரையோரப் பகுதிக்கு மேலே உருவாகியிருக்கும் குறைந்த காற்றழுத்த தாழ்வு மண்டலம் மற்றும் சூறாவளி சுழற்சியானது அடுத்த இரண்டு நாட்களில் மேற்கு – வடமேற்காக நகர்ந்து படிப்படியாக வலுவிழக்கக் கூடும்.
இதனால், குஜராத் மாநிலம், கொங்கன் மற்றும் கோவா , மத்திய மகாராஷ்டிரா பகுதிகளில் ஆகஸ்ட் ஆறாம் தேதி வரை, பரவலாக கனமழை / மிகக் கனமழை பெய்யக் கூடும். ஒடிசா, சத்தீஷ்கர், கிழக்கு மத்தியப்பிரதேசம், மேற்கு வங்க கங்கைப் பகுதி, ஜார்க்கண்ட் ஆகிய மாநிலங்களிலும் பரவலாக மழை பெய்யக் கூடும்.
பாதுகாப்பு அமைச்சகம்
ஐசிஜிஎஸ் சாக்ஷம் கடல் ரோந்துக் கப்பலின் சேவைகளைப் பாதுகாப்பு செயலாளர் கோவாவில் தொடங்கி வைத்தார்
105 மீட்டர் கடல் ரோந்து கப்பல்கள் வரிசையின் ஐந்தாவது இந்திய கடலோர காவல்படை கப்பலான சாக்ஷமை 2022 மார்ச் 16 அன்று கோவாவில் பாதுகாப்புத் துறைச் செயலாளர் டாக்டர் அஜய் குமார், படையில் இணைத்து வைத்தார்.
தலைமை இயக்குநர் திரு வி எஸ் பதானியா மற்றும் மத்திய மற்றும் மாநில அரசுகளின் முதுநிலைப் பிரமுகர்கள் முன்னிலையில் இந்நிகழ்வு நடைபெற்றது. 'சாக்ஷம்' என்றால் 'திறமையானது' என்று பொருள்படும்,
இந்த 105 மீட்டர் கடல் ரோந்து கப்பல் கோவா ஷிப்யார்ட் லிமிடெட் மூலம் உள்நாட்டிலேயே வடிவமைக்கப்பட்டு கட்டமைக்கப்பட்டது. மேம்பட்ட தொழில்நுட்பம், தகவல் தொடர்பு சாதனங்கள், சென்சார்கள் மற்றும் இயந்திரங்கள் இதில் பொருத்தப்பட்டுள்ளன. அதி நவீன துப்பாக்கிகளும் இதில் பொருத்தப்பட்டுள்ளன.
ஒரு இரட்டை எஞ்சின் ஹெலிகாப்டர் மற்றும் நான்கு அதிவேகப் படகுகளை ஏற்றிச் செல்லும் வகையில் இந்த கப்பல் வடிவமைக்கப்பட்டுள்ளத. கடல்களில் எண்ணெய் கசிவைக் கட்டுப்படுத்துவதற்கான மாசு எதிர்விணை உபகரணங்களைச் சுமந்து செல்லும் திறனையும் இந்த கப்பல் கொண்டுள்ளது.
கடலோரக் காவல்படையின் இந்த கப்பல் கொச்சியில் இருந்து செயல்படும். இந்திய கடலோர காவல்படையின் திறனை மேம்படுத்தியுள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1806940
சிறப்பு சேவைகள் மற்றும் கட்டுரைகள்
தேசிய பாதுகாப்புப் படையினர் கார் பேரணி கொடியசைத்து துவக்கி வைப்பு
தேசிய பாதுகாப்புப் படை வாகனப் பேரணியினர் சென்னை மெரினா கடற்கரையில் உள்ள திலகர் திடல் நினைவு ஸ்தூபிக்கு அஞ்சலி செலுத்தினர். அதைத் தொடர்ந்து வண்டலூர் அருகே காவல் பயிற்சி பள்ளியில் இருந்து வாகனப் பேரணியை காவலர் பயிற்சிப் பள்ளி இயக்குனர் திரு. அமல்ராஜ் கொடியசைத்து துவக்கி வைத்தார்.
தேசிய பாதுகாப்புப் படையினர் நடத்தும் 'சுதர்சன் பாரத் பரிக்ரமா' வாகனப் பேரணி அக்டோபர் 2-ஆம் தேதி புதுதில்லியில் இருந்து புறப்பட்டு லக்னௌ, வாரணாசி, கொல்கத்தா, ஹைதராபாத் வழியாக நேற்று சென்னை வந்தடைந்தனர்.
தொடர்ந்து இன்று காலை சென்னை மெரினா கடற்கரையில் உள்ள திலகர் திடல் நினைவு ஸ்தூபிக்கு மரியாதை செலுத்தினர். மேலும் இந்தக் கார் பேரணியை தலைமை ஏற்று நடத்திவரும் கர்னல். உமேஷ் ரத்தோட் என்சிசி மாணவர்களிடம் உரையாடி அவர்களை ஊக்குவித்தார்.
தொடர்ந்து செய்தியாளர்களிடம் பேசிய கர்னல். உமேஷ் ரத்தோட், சுதந்திர இந்தியாவின் 75-ஆம் ஆண்டுக் கொண்டாட்டத்தை முன்னிட்டு தேசிய பாதுகாப்புப் படையின் 'சுதர்சன் பாரத் பரிக்ரமா' வாகனப் பேரணி சென்னை வந்துள்ளது. புதுதில்லியில் அக்டோபர் 2-ஆம் தேதி தொடங்கிய இந்தப் பேரணி அடுத்து பெங்களூர் சென்று, பின்னர் பல்வேறு நகரங்கள் வழியாக அக்டோபர் 30 ஆம் தேதி புதுதில்லியை அடையவுள்ளது. இந்தக் குழுவில் 12 அதிகாரிகள் 35 கமாண்டோ வீரர்கள் உள்ளனர், அதோடு 15 டாட்டா ஹாரி கார்களும் இடம் பெற்றுள்ளன. ஒற்றுமை, சகோதரத்துவம் தேசப்பற்று உள்ளிட்ட கருத்துக்களை வலியுறுத்தி நாடு முழுவதும் பயணித்து வருகிறோம். பிரதமர் அறிவித்துள்ள ஆசாதி கா அம்ரித் மகோத்சவம் கொண்டாட்டத்தில் தேசிய பாதுகாப்புப் படையினரான நாங்கள் இணைவதில் மகிழ்ச்சி. இளைஞர்கள் சிறப்பாகச் செயல்பட்டால் வருங்காலம் வளமானதாக அமையும். இந்தச் சிறப்பான பயணத்தில் சென்னையில் நாங்கள் இருப்பதைப் பெருமையாகக் கருதுகிறோம். என்சிசி மற்றும் சென்னை மக்களின் அன்புக்கும் ஆதரவிற்கும் நன்றி, என்று பேசினார்.
தொடர்ந்து சென்னை வண்டலூர் அருகே உள்ள தமிழ்நாடு காவல் பயிற்சி பள்ளியில் நடந்த விழாவில், பயிற்சி பள்ளிப் இயக்குனர் திரு. அமல்ராஜ், வாகனப் பேரணியை கொடியசைத்துத் தொடங்கி வைத்தார். தொடர்ந்து இந்தப் பேரணி பெங்களூரு சென்றடைவது குறிப்பிடத்தக்கது.
உள்துறை அமைச்சகம்
கொவிட்-19 இரண்டாம் அலையை முன்னிட்டு, பாதிக்கப்படக்கூடிய மக்களுக்கான வசதிகளை மறுஆய்வு செய்ய வேண்டும்: மாநிலங்களுக்கு மத்திய உள்துறை அமைச்சகம் ஆலோசனை
பெண்கள், குழந்தைகள், மூத்த குடிமக்கள் மற்றும் பட்டியலினத்தவர்கள், உட்பட சமூகத்தில் பாதிக்கப்படக்கூடிய மக்களுக்கு எதிரான குற்றங்கள், ஆள் கடத்தல், ஆகியவற்றை தடுப்பதற்கும், அதற்கான வழிமுறைகளை ஏற்படுத்துவதற்கும் மத்திய அரசு அதிக முக்கியத்துவம் அளித்து வருகிறது.
கொவிட்-19 தொற்று காரணமாக பெற்றோரை இழந்த குழந்தைகள் மீது கவனம் செலுத்தும்படி மாநிலங்கள் / யூனியன் பிரதேசங்களை மத்திய அரசு வலியுறுத்தியுள்ளது.
குழந்தைகள், மருத்துவம் மற்றும் பாதுகாப்பு தேவைப்படும் மூத்த குடிமக்கள், பட்டியலினத்தவர் போன்ற பாதிக்கப்படக்கூடிய மக்களுக்கு அரசு உதவிகள் கிடைப்பதில் வழிகாட்டுதல்கள் தேவைப்படலாம். அதனால் இவர்களுக்கான தற்போதைய வசதிகளை மறுஆய்வு செய்யும்படி மாநிலங்கள் / யூனியன் பிரதேசங்களை மத்திய உள்துறை அமைச்சகம் கேட்டுக் கொண்டுள்ளது.
காவல் நிலையங்களில் பெண்கள் உதவி மையம், மாவட்டங்களில் ஆள் கடத்தல் தடுப்பு பிரிவு ஆகியவை தீவிரமாக செயல்படவும், மற்ற துறையினருடன் ஒருங்கிணைந்து செயல்படவும் காவல்துறையினருக்கு தெரிவிக்கும்படி மாநிலங்கள் / யூனியன் பிரதேசங்களை மத்திய உள்துறை அமைச்சகம் கேட்டுக் கொண்டுள்ளது.
இது போன்ற நடவடிக்கைகளுக்கு உதவ மாநிலங்கள் / யூனியன் பிரதேசங்களுக்கு, பல வசதிகளை தேசிய குற்ற ஆவண காப்பகம் அளித்துள்ளது. மாநிலங்களுக்கு இடையே குற்றங்கள் தொடர்பான தகவல்களை பகிர்ந்து கொள்ள காவல் துறைக்கு பல்நோக்கு குற்றங்கள் மைய முகமை ஆன்லைன் வசதியை ஏற்படுத்தியுள்ளது.
காணாமல் போனவர்களை கண்டறிவதற்கு குற்றம் மற்றும் குற்ற கண்காணிப்பு நெட்வொர்க் அமைப்பு , காணாமல் போனவர்கள், அடையாளம் தெரியாத உடல்களின் போட்டோக்களை சிசிடிஎன்எஸ் நெட்வொர்க் தேசிய பட களஞ்சியத்தில் தேடி பொருத்தி பார்க்கும் வசதியுடன் கூடிய ‘யுனிபை’ செயலி போன்றவற்றை என்சிஆர்பி வழங்கியுள்ளது.
காணாமல் போனவர்களுக்காக உருவாக்கப்பட்டுள்ள மத்திய குடிமக்கள் சேவை என்ற ஆன்லைன் வசதி குறித்து விழிப்புணர்வை ஏற்படுத்தும்படியும் மாநிலங்கள் / யூனியன் பிரதேசங்களை மத்திய உள்துறை அமசை்சகம் கேட்டுக் கொண்டுள்ளது. கொவிட்-19 சமயத்தில் மூன்றாம் பாலினத்தவரின் பாதுகாப்புக்கு சமீபத்தில் வெளியிடப்பட்ட நிலையான செயல்பாட்டு விதிமுறைகளையும் மத்திய உள்துறை அமைச்சகம் குறிப்பிட்டுள்ளது.
மக்கள் நலனுக்காக இந்த வசதிகளை மாநிலங்கள்/ யூனியன் பிரதேசங்கள் பயன்படுத்தி வருகின்றன.
பிரதமர் அலுவலகம்
நமோ செயலி மூலம் நாட்டு மக்களுடன் தொடர்பில் இருப்பது எனது அதிர்ஷ்டம்: பிரதமர்
நமோ செயலியின் பல்வேறு பரிமாணங்களை விளக்கி நாடாளுமன்ற உறுப்பினர் கர்னல் ராஜ்யவர்தன் ரத்தோர், பதிவிட்ட ட்விட்டர் செய்திக்கு பதிலளித்து பிரதமர் திரு நரேந்திர மோடி பதிவிட்ட ட்விட்டர் செய்தியில் கூறியிருப்பதாவது:
"#நமோ செயலியின் மூலம் கோடிக்கணக்கான மக்களுடன் தொடர்ந்து இணைந்திருப்பது எனக்குப் பெருமையாக உள்ளது."
பிரதமர் அலுவலகம்
அட்சய திருதியை தினத்தை முன்னிட்டு நாட்டு மக்களுக்கு பிரதமர் வாழ்த்து
அட்சய திருதியை தினத்தை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
“அட்சய திருதியை நல்வாழ்த்துகள். தானம் மற்றும் மங்களகரமான பணிகளைத் தொடங்கும் பாரம்பரியத்துடன் தொடர்புடைய இந்த புனித நாள், அனைவரது வாழ்விலும் வளம் மற்றும் நல்ல ஆரோக்கியத்தை அளித்திட வாழ்த்துகிறேன்”, என்று ட்விட்டர் பதிவில் அவர் கூறியுள்ளார்.
குடியரசுத் துணைத் தலைவர் செயலகம்
திறன் மேம்பாடு என்பது தொடர் நடவடிக்கையாக இருக்கவேண்டும்; மக்களின் வாழ்க்கையை சிறப்புடையதாக்கப் புதிய கண்டுபிடிப்புகள் உதவவேண்டும்: குடியரசுத் துணைத் தலைவர்
திறன் மேம்பாடு என்பது தொடர் நடவடிக்கையாக இருக்கவேண்டும் என்றும், மக்களின் வாழ்க்கையை சிறப்புடையதாக்கப் புதிய கண்டுபிடிப்புகள் உதவவேண்டும் என்றும் குடியரசுத் துணைத் தலைவர் திரு. எம். வெங்கையா நாயுடு தெரிவித்துள்ளார். பொள்ளாச்சியில் இன்று  நாச்சிமுத்து தொழில் நிறுவனங்கள் சங்கத்தால் நடத்தப்படும் கல்வி நிறுவனங்களின் வைரவிழா நிறைவு நிகழ்ச்சியில் கூடியிருந்தோரிடையே அவர் உரையாற்றினார்.
இந்தக் கல்வி நிறுவனத்தின் நிறுவனரான அருட்செல்வர் டாக்டர் என். மகாலிங்கம், தமிழ்நாட்டின் ஊரகப் பகுதிகளில் வாழும் மக்கள் மேம்பாட்டிற்குப் பேருதவிகளை செய்திருக்கிறார் என்று அவர் பாராட்டினார்.
நகரங்களுக்கும், கிராமங்களுக்கும் இடையே அதிகரிக்கும் பாகுபாடு குறித்து கவலை தெரிவித்த குடியரசுத் துணைத் தலைவர், கிராமப்புற மக்கள் பயனடையும் வகையில், கல்வி நிறுவனங்கள், தடையில்லா மின்சாரம், அருகிலேயே தண்ணீர் கிடைத்தல், குறைந்த செலவில் மருத்துவ வசதிகள் போன்ற நகர்ப்புற வசதிகளை கிராமங்களுக்கும் செய்யவேண்டும் என்று வலியுறுத்தினார். நகரப் பகுதிகளோடு ஒப்பிடும்போது, கிராமப் பகுதிகளுக்கு ஒதுக்கப்படும் நிதியிலும், உருவாக்கப்படும் அடிப்படை வசதிகளிலும், பாகுபாடு இருப்பதாக அவர் குறிப்பிட்டார்.
பள்ளி மாணவர்களிடையே உரையாடிய குடியரசுத் துணைத் தலைவர், தொழில்நுட்பத்தால் இயக்கப்படும் வேலைவாய்ப்புச் சந்தையில் வாய்ப்புகளைக் கைப்பற்றுவதற்குத் திறன்களைப் பெறுவது அவசியம் என்றார். மாறி வரும் தொழில்நுட்பத்திற்கேற்ப திறனை மேம்படுத்தும் வழக்கத்தை ஏற்படுத்திக் கொள்ளவேண்டும் என்றும் அவர் கூறினார். உலக வர்த்தக சூழலில் அதிகரித்துவரும் மாற்றங்களுக்கு ஏற்ப, திறன் மேம்பாடு பொருத்தமான அரண்களை உருவாக்குகிறது என்றும், திறன்களை மேம்படுத்தி சிறப்பாக்குவது தொடர் நடவடிக்கையாக இருக்க வேண்டும் என்றும் அவர் தெரிவித்தார்.
இளைய இந்தியாவின் விருப்பங்களையும், கனவுகளையும் மத்திய அரசு மிக அதிகமாக உணர்ந்திருக்கிறது என்று குறிப்பிட்ட குடியரசுத் துணைத் தலைவர், நாட்டின் இளைஞர்களுக்கு அதிகாரமளிக்கவும், வளர்க்கவும், ஆதரிக்கவும், தனது அதிகாரத்தின் மூலம் சாத்தியமான அனைத்தையும் செய்து வருகிறது என்றார். இந்த வாய்ப்பைப் பயன்படுத்திக் கொள்வது, இளைஞர்கள் கையில் உள்ளது என்று அவர் கூறினார்.
முன்னதாக, இந்த வளாகத்தில் மிராக்கில் வெல்னஸ் மருத்துவமனையையும், வைரவிழா கட்டிடத்தையும் அவர் திறந்து வைத்தார். பின்னர், வெல்னஸ் மையத்தைச் சுற்றிப் பார்த்த அவர், இங்குள்ள வசதிகள் மற்றும் நோயாளிகளுக்கு சிகிச்சை அளிப்பது குறித்து மருத்துவர்களுடன் கலந்துரையாடி அறிந்துகொண்டார்.
தமிழக ஊரக வளர்ச்சி மற்றும் பஞ்சாயத்துராஜ் அமைச்சர் திரு. எஸ்.பி. வேலுமணி, தேசியப் புலனாய்வு முகமையின் தலைவர் டாக்டர் எம். மாணிக்கம், செயலாளர் டாக்டர் சி. ராமசாமி, மாணவர்கள், ஆசிரியர்கள் மற்றும் பிரமுகர்கள் இந்த நிகழ்ச்சியில் கலந்துகொண்டனர்.
மேலும் விவரங்களை www.pib.nic.in என்ற இணையதளத்தில் காணலாம்.
நுகர்வோர் நலன், உணவு மற்றும் பொது விநியோகம் அமைச்சகம்
வெங்காய விலையை குறைப்பதற்கும், வெங்காயத்தை தாராளமாக மக்களுக்கு கிடைக்க செய்வதற்கும் அரசு எடுத்துள்ள நடவடிக்கைகள்
செப்டம்பர் மாதத்தின் இரண்டாவது வாரத்தில் இருந்து உயர்ந்து வரும் வெங்காயத்தின் விலையை குறைப்பதற்காக தீவிர நடவடிக்கைகள் எடுக்கப்பட்டு வருகின்றன.
தேவைப்படும் நடவடிக்கைகளை உடனுக்குடன் எடுப்பதற்காக நுகர்வோர் விவகாரங்கள் அமைச்சகத்தால் வெங்காய விலை தொடர்ந்து கண்காணிக்கப்பட்டு வருகிறது.
அத்தியாவசிய பொருட்கள்  சட்டத்தின் படி, அதிகபட்ச வெங்காய கையிருப்பாக மொத்த வியாபாரிகளுக்கு 25 மெட்ரிக் டன்களும், சில்லரை வர்த்தகர்களுக்கு 2 மெட்ரிக் டன்களும் 2020 டிசம்பர் 31 வரை அனுமதிக்கப்படுகிறது.
முன்னெச்சரிக்கை நடவடிக்கையாக 2020 செப்டம்பர் 14 அன்று வெங்காய ஏற்றுமதிகளை அரசு தடை செய்தது.
உள்நாட்டு நுகர்வோர்களுக்கு வெங்காயம் கிடைப்பதை உறுதி செய்வதற்காக அதன் ஏற்றுமதிக்கு தடை விதிக்கப்பட்டதோடு, ராபி-2020 பருவ வெங்காய சேமிப்பை அதிகப்படுத்தவும் அரசு முடிவெடுத்தது.
மேலும், வெங்காயத்தை இறக்குமதி செய்வதற்கான விதிமுறைகள் தளர்த்தப்பட்டன. மேற்கண்டவை வெங்காய விலையை குறைப்பதற்காக அரசு எடுத்த நடவடிக்கைகளில் சிலவாகும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1667049
----
(
பொருளாதார விவகாரங்களுக்கான மத்திய அமைச்சரவைக் குழு
உள்நாட்டில் உற்பத்தி செய்யப்படும் கச்சா எண்ணெய்யை கட்டுப்பாடின்றி விற்பனை செய்ய மத்திய அமைச்சரவை ஒப்புதல்
உள்நாட்டில் உற்பத்தி செய்யப்படும் கச்சா எண்ணெய் விற்பனையை கட்டுப்பாடின்றி மேற்கொள்ள பிரதமர் திரு நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்துள்ளது. வரும் அக்டோபர் 1-ந் தேதி முதல் இது அமலுக்கு வரும் என்று அறிவிக்கப்பட்டுள்ளது. அனைத்து ஆய்வு மற்றும் உற்பத்தி செயல்பாட்டாளர்களுக்கு சந்தைப்படுத்தல் சுதந்திரத்தை அமைச்சரவையின் இந்த முடிவு உறுதி செய்யும். உற்பத்திப் பகிர்வு ஒப்பந்தங்களில் கச்சா எண்ணெயை அரசு அல்லது அதன் நியமனம் அல்லது அரசு நிறுவனங்களுக்கு விற்பனை செய்வதற்கான நிபந்தனை ரத்து செய்யப்படும். அனைத்து நிறுவனங்களும் இப்போது தங்கள் நிலங்களில் இருந்து உள்நாட்டு சந்தையில் கச்சா எண்ணெய் விற்பனையை மேற்கொள்ள முடியும். உரிமம், வரி போன்ற அரசு வருவாய்கள் அனைத்து ஒப்பந்தங்களிலும் ஒரே மாதிரியான அடிப்படையில் தொடர்ந்து கணக்கிடப்படும். ஏற்றுமதிக்கு அனுமதிக்கப்படாது.
இந்த முடிவு பொருளாதார நடவடிக்கைகளுக்கு ஊக்கமளிப்பதோடு, எண்ணெய் மற்றும் எரிவாயு துறையில் முதலீடுகளை மேலும் ஊக்குவிக்கும். வர்த்தகத்தை எளிமையாக்குவதற்கும், வெளிப்படை தன்மையுடன் நடவடிக்கை மேற்கொள்ளவும் இம்முடிவு வகைசெய்யும்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1837892